Шулай ҙа, тикшеренеүселәр билдәләүенсә, венгр фольклоры төркиҙәрҙекенә күберәк оҡшаған. Ғәрәп сығанаҡтары мәғлүмәттәр буйынса, венгрҙарҙа утҡа табыныу йолаһы булған, тәңреселеккә оҡшаш дин дә булған уларҙа. Венгрҙар юғары аллаһты иштен тип атай, «тен» төркиҙәрҙәге «тәңре» һүҙенән килеп сыҡҡан. Уғыр-төрки мифологик ҡарашына Ғаләмде өс ҡатҡа бүлеү тураһындағы күҙаллау (юғарығы, кешелек донъяһы, ер аҫты), донъя ағасы, бетярийxa0— батырҙар (төркиҙәр. батыр) тураһындағы риүәйәттәр хас.